Para outras páxinas con títulos homónimos véxase: Altea (homónimos).

**Altea** é unha poboación e un concello valenciano da comarca da Marina Baixa, na costa da provincia de Alacant. O municipio tiña 22.648 habitantes en 2007, sobre unha área superficial de 34,40 km².

Límites
-------

O concello de Altea linda cos de L'Alfàs del Pi, La Nucia e Callosa d'en Sarrià (na Marina Baixa) e con Calp, Benissa e Xaló (na Marina Alta).

Historia
--------

Rúa en Altea
As primeiras noticias de poboamento na zona veñen dadas polos depósitos arqueolóxicos da cultura ibera e dos romanos que se acharon no termo, así como dos restos dun acueduto romano denominado "Els Arcs" (Os Arcos). Durante a época musulmá a poboación medrou nos arredores do Río de Algar (ou da Salut), nos que se formaron as "alcarías" (casais) de Albalat, Beniasquer e Benimussa, citados no *Llibre del Repartiment* (*Libro do Repartimento*); politicamente pertenceu á taifa de Dénia, conquistada polo rei Xaime I de Aragón en 1244. Repoboada con cristiáns cataláns, obtivo carta de poboación en 1279 consonte ao foral de Valencia.

A torre de Bellaguarda, non lonxe do río, protexía no século XV un poboado (identificado coa actual Altea la Vella), asentado ao pé da serra de Bèrnia. Cara a metade do século aparece o "locum et castrum" de Altea sobre o poder xurisdicional da baronía de Calp, Teulada e Benissa, cando o titular, Francesc de Palafox, desexou reedificalo e fortalecelo. Así nas Cortes valencianas de 1604 dise que o señor da baronía "*ha fet una vila nomenada Altea, cercant-la ... en la qual està comprès lo castell nomenat de Altea, olim de Bellaguarda*" (*fixo unha vila nomeda Altea, cercándoa, na cal está comprendido o castelo dito de Altea ou de Bellaguarda*). No 1617, Jaume de Palafox outorga escritura de nova poboación, pola que cede os dereitos da propiedade útil en enfiteuse a 48 familias. É a nova e actual vila de Altea, cun "*asiento en la pendiente de un montecillo, a modo de una piña*". En 1705 a baía de Altea acolle a escuadra angloneerlandesa, e o reitor Martí Morales e máis o vigairo Jaume Ripoll, xunto coa veciñanza, apoian o desembarco de Basset e doutros seguidores do arquiduque Carlos. Altea facilitou así a toma de Dénia e de Valencia. O século XVIII marca a auxe agrícola, pesqueira, comercial e demográfica, acabando a centuria con 5.000 habitantes. En dito século, polo menos trescentos alteáns servían na mariña real. Durante o XIX a vida oficial e comercial trasladouse para o núcleo urbano próximo do mar, que se consolidou no século XX.

Baía de Altea

Demografía e economía
---------------------

A poboación, 22.648 habitantes en 2007, está repartida entre os 3 núcleos que hai no seu termo, de 34,4 km²: Altea, Altea la Vella e L’Olla. A agricultura, cítricos e nespereiras e a pesca de arrastre constituíron a base da súa economía, pero desde os anos da década de 1950, o turismo impulsou o crecemento, e converteuse no factor económico máis importante.

Xeografía
---------

Altea está asentada nunha baía, que cerran a Punta de Albir e o Morro Toix, protexida pola serra de Bèrnia. Ofrece un casco antigo aínda abondo conservado que foi refuxio de artistas e intelectuais. A costa posúe praias de grava e cantís de grande encanto paisaxístico. O río do Algar atravesa e rega o municipio; a Serra Gelada co faro de Altea; a cima de Bèrnia (1.121 m); os illotes de Pila e da Olla; as praias da Olla; Cap Negret, coa Cova del Frare, o Portet e a Cala del Soio; as calas da Roda e a de Cap Blanc. A 3 km sitúase Altea la Vella.

Igrexa da Nosa Señora da Consolación

Edificios de interese
---------------------

A poboación estivo amurallada e posúe un castelo, mais o crecemento urbanístico non deixou case restos visíbeis. O mesmo sucedeu en Altea la Vella, que tiña un pequeno castelo, coñecido como o *Castellet* do que non fica nada.

O patrimonio artístico presenta:

* Igrexa da Mare de Déu del Consol (Nosa Señota da Consolación), con cúpula de cerámica azul e branca, que orixina unha das postais máis coñecidas da Marina.
* Torre de Bellaguarda, torre vixía construída no século XVI, hoxe rehabilitada.
* Torre Galera, outra torre vixía, de planta circular, actualmente reformada e de propiedade particular.
* Mosteiro da Olla.
* San Francisco.
* Santa Ana, en Altea la Vella.
* Museo Kritikian de Ciencias Naturais.
* Museo Ramón Navarro.
* Museo Rocafort (Museo do automóbil)
* Pazo das Artes de Altea - Museo étnico da música
* Campus de Belas Artes da Universidade Miguel Hernández.

Gastronomía
-----------

A gastronomía de Altea baséase no arroz, presentado *a banda*, en caldeiro, *ao forno*, *con fabas e polbo* (*amb fesols i polp*), *empedrado*. Como cabe a unha vila mariñeira e mediterránea, o marisco e o peixe, preséntanse en fritido ou grellado ou na especialidade da zona, "*el cruet*".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Altea Modificar a ligazón no Wikidata*** |

### Ligazóns externas

* Altea, praias e turismo en Altea-Alacant
* Páxina web do Concello de AlteaArquivado 24 de outubro de 2020 en Wayback Machine.

| * v
* c
* e
Comunidade Valenciana Comunidade Valenciana  ·  Concellos da provincia de Alacant |
| --- |
| 
* Adsubia
* Agost
* Agres
* Aigües
* Alacant
* Albatera
* Alcalalí
* Alcocer de Planes
* Alcoleja
* Alcoi
* Alfafara
* L'Alfàs del Pi
* Algorfa
* Algueña
* Almoradí
* Almudaina
* L'Alqueria d'Asnar
* Altea
* Aspe
* Balones
* Banyeres de Mariola
* Benasau
* Beneixama
* Benejúzar
* Benferri
* Beniarbeig
* Beniardá
* Beniarrés
* Benidoleig
* Benidorm
* Benifallim
* Benifato
* Benigembla
* Benijófar
* Benilloba
* Benillup
* Benimantell
* Benimarfull
* Benimassot
* Benimeli
* Benissa
* Biar
* Bigastro
* Bolulla
* Busot
* Callosa d'en Sarrià
* Callosa de Segura
* Calp
* El Camp de la Mirra
* El Campello
* Castalla
* Castell de Castells
* El Castell de Guadalest
* Catral
* Cañada
* Cocentaina
* Confrides
* Cox
* Crevillent
* Daya Nueva
* Daya Vieja
* Dolores
* Dénia
* Elda
* Elx
* Facheca
* Famorca
* Finestrat
* El Fondó de les Neus
* Formentera del Segura
* Gaianes
* Gata de Gorgos
* Gorga
* Granja de Rocamora
* Guardamar del Segura
* Hondón de los Frailes
* Ibi
* Jacarilla
* Llíber
* Millena
* Monforte del Cid
* Monòver
* Los Montesinos
* Murla
* Muro de Alcoy
* Mutxamel
* Novelda
* La Nucia
* Ondara
* Onil
* Orba
* Orihuela
* L'Orxa
* Orxeta
* Parcent
* Pedreguer
* Pego
* Penàguila
* Petrer
* Pilar de la Horadada
* El Pinós
* Planes
* El Poble Nou de Benitatxell
* Els Poblets
* Polop
* Quatretondeta
* Rafal
* El Ràfol d'Almúnia
* Redován
* Relleu
* Rojales
* La Romana
* Sagra
* Salinas
* San Fulgencio
* San Isidro
* San Miguel de Salinas
* Sanet y Negrals
* Sant Joan d'Alacant
* Sant Vicent del Raspeig
* Santa Pola
* Sax
* Sella
* Senija
* Tàrbena  · Teulada
* Tibi
* Tollos
* Tormos
* La Torre de les Maçanes
* Torrevieja
* La Vall d'Alcalà
* La Vall d'Ebo
* Vall de Gallinera
* La Vall de Laguar
* El Verger
* La Vila Joiosa
* Villena
* Xàbia
* Xaló
* Xixona

 |  |

|  |  |
| --- | --- |
| Control de autoridades | 
* Wd: Q436491
* WorldCat
* VIAF: 152466868
* BNF: 14469448x
* código INE: 03018
* GEC: 0003104
* GeoNames: 6355394
* GND: 1171947704
* LCCN: n82087788
* MusicBrainz: ID
* OSM: 340528
* SUDOC: 077337166

 |